Diari Oficial de la Generalitat Valenciana


Sumari del DOGV 8271, del 11-04-2018 (2018/2729)

Informació pública de conveni urbanístic per a edificació de la parcel·la 101 de la urbanització Bella Vista.
-------------------------------------------------------------------------------------------------------------

### Dades del document

Número de DOGV
:   8271

Data del DOGV
:   11-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2729


Data del document
:   23-02-2018

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * pla d'urbanisme
    * administració local

Informació pública de conveni urbanístic per a edificació de la parcel·la 101 de la urbanització Bella Vista. [2018/2729]  
De conformitat amb el que disposa la Resolució de l'Alcaldia de data 23 de febrer de 2018, pel present edicte se sotmet a informació publica, per període de 20 dies hàbils a comptar des de l'endemà de la publicació del present anunci en el Diari Oficial de la Generalitat Valenciana, la proposta de conveni urbanístic de gestió a formalitzar, si és el cas, amb Ioana Miclaus Borz, l'objecte del qual és determinar les condicions d'edificació de l'expressada parcel·la de sòl urbà i, si és el cas, la concessió de la llicència sol·licitada objecte de l'expedient OMA 63/2017.  
El text del clausulat i els acords de l'expressat conveni és el que, a continuació, es reproduïx:  
  
Primer. Per la propietat de la parcel·la es justificarà, a la vista del projecte de compensació aprovat pel Ple de l'Ajuntament, en sessió de 28 de desembre de 1989, el compliment dels deures de cessió obligatòria per a sòl dotacional que li corresponga a la parcel·la.  
En cas de no haver-se produït tals cessions, o d'haver-se'n produït parcialment, serà procedent la cessió de sòl dotacional corresponent, a favor de l'Ajuntament, a través de l'oportuna escriptura publica, per a la seua inscripció en el Registre de la Propietat. Amb aquest fi i si així resulta necessari, la propietat sol·licitarà l'obtenció de la llicència de segregació per a procedir a la dita cessió dotacional.  
  
Segon. Per la propietat de la parcel·la es constituirà una garantia, per mitjà d'aval bancari o en metàl·lic per import de 2.789,19 euros corresponent al 15 % del valor estimat de les futures obres d'urbanització corresponents, en concepte a consolidació, de caràcter provisional, del cost de les obres d'urbanització que li corresponga satisfer a la dita parcel·la, en els termes del que disposa l'article 178 de la Llei 5/2014, de 25 de juliol. Aquesta garantia li serà tornada a l'interessat si en el termini de cinc anys, comptats des de la data de la firma del conveni, no es portaren a efecte les obres d'urbanització del sector, per causes no imputables a la propietat.  
  
Tercer. Els propietaris de la parcel·la manifesten que tenen accés a aquesta i en fan ús, tant rodat com de vianants.  
En el supòsit de pèrdua sobrevinguda del dret a accedir a la parcel·la, l'interessat no podrà exigir de l'Ajuntament l'habilitació d'un accés alternatiu a la seua parcel·la ni sol·licitar indemnització ni cap compensació econòmica, i servirà aquest conveni de reconeixement exprés a la seua renúncia a les peticions descrites i a la seua exigència, tant en via administrativa com judicial.  
  
Quart. En cas d'obtindre's la llicència d'obres basant-se en el projecte bàsic presentat i una vegada verificat el compliment de les estipulacions anteriors, les obres no podran iniciar-se fins a l'aportació del projecte d'execució que, necessàriament, haurà d'incloure un sistema de depuració d'aigües per mitjà de fossa sèptica d'oxidació total legalment homologada així com la justificació de la contractació de la seua conservació i manteniment a través d'empresa degudament autoritzada. Aquest sistema de depuració d'aigües residuals té un caràcter d'excepcionalitat i provisionalitat, i l'interessat està obligat a la seua substitució i connexió a la xarxa publica de clavegueram quan s'execute i pose en funcionament, amb renúncia a reemborsament o qualsevol indemnització per tal motiu.  
  
Cinqué. No es podrà autoritzar cap modificació o ampliació de la llicència que es concedisca fins que no s'aprove definitivament el corresponent instrument d'execució de les obres d'urbanització del sector.  
  
Sisé. L'Ajuntament d'Oliva es reserva expressament la facultat d'interpretar i aplicar les clàusules i els acords del present conveni. Ambdós parts se sotmeten als tribunals de la jurisdicció contenciosa administrativa competents territorialment en els casos de discrepància en la interpretació i aplicació del present conveni.  
Seté. Les despeses que es deriven de la protocol·lització notarial del present conveni així com de la seua plasmació i inscripció en el Registre de la Propietat d'Oliva seran, en tot cas, de compte exclusiu dels propietaris de la parcel·la. En aquest sentit, i a l'empara del que disposa l'article 65 del RDL 7/2015, de 30 d'octubre, i RD 1093/1997, de 4 de juliol, s'inscriuran en el Registre de la Propietat, a més de la segregació de la parcel·la per a la seua cessió i incorporació al sòl dotacional públic previst en el planejament general, en cas de resultar necessària tal segregació, també les condicions de la llicència que s'atorgue i que s'arrepleguen en el punt quart dels acords del conveni així com la renúncia que es descriu en el segon paràgraf del punt tercer.  
  
L'expedient administratiu i projecte tècnic de la llicència d'obres sol·licitada (OMA 63/2017) així com la documentació de la proposta de conveni urbanístic es troben en les dependències del Departament d'Urbanisme de l'Ajuntament d'Oliva perquè els interessats els examinen i consulten, els quals podran formular les al·legacions que estimen convenients en el període d'informació pública.  
  
Oliva, 23 de febrer de 2018.- L'alcalde: David González Martínez.